《登西楼呈桑彦周》
宋代·李新

独自行藏莫倚栏，市廛野色不相干。
是中门户也罗雀，何处身心更梦棺。
锦水背人朝暮去，雪山随我久长寒。
一生著作惊磨灭，欲借君家铁砚看。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。